**PONUKOVÝ LIST PRE ZÁKLADNÉ ŠKOLY**

**Psychologická diagnostika a poradenstvo**

**1. pri vzdelávacích ťažkostiach:**

o žiaci s adaptačnými ťažkosťami

o žiaci učiaci sa pod svoje možnosti

o slabo prospievajúci žiaci

o nemotivovaní žiaci

o žiaci s vývinovými poruchami učenia

o nepozorní žiaci, neschopní sústrediť sa

o žiaci s rôznym stupňom zdravotného postihnutia

1. **pri výchovných ťažkostiach:** 
   * žiaci s poruchou aktivity a pozornosti
   * žiaci s poruchou správania
   * záškoláctvo
2. **pri osobnostných a emocionálnych problémoch, konfliktoch s okolím:** 
   * žiaci s disharmonickým osobnostným vývinom o úzkostní žiaci
   * nesmelí žiaci, so zníženou sebadôverou
   * depresívni, utiahnutí žiaci
   * žiaci s konfliktnými vzťahmi k svojmu okoliu
3. **pri identifikácii intelektovo nadaných žiakov**
4. **pri osobnostnom rozvoji**
5. **z iných dôvodov podľa potreby.**

**Špeciálno-pedagogická diagnostika a poradenstvo**

1. **Komplexné vyšetrenie ako východisko hľadania vhodných foriem pre vzdelávanie a výchovu žiaka:**

o s vývinovými poruchami učenia

o s poruchami aktivity a pozornosti

o zo sociálne znevýhodneného prostredia

o so vzdelávacími ťažkosťami

* so zdravotným postihnutím a znevýhodnením (žiaci s mentálnym postihnutím, s autizmom a pervazívnymi poruchami, so zrakovým postihnutím, s telesným postihnutím, so sluchovým postihnutím, s viacnásobným postihnutím)
* žiaci so všeobecným intelektovým nadaním

1. **Posúdenie špeciálnych výchovno-vzdelávacích potrieb.**

***Pozn.:*** *odporúčaný termín zasielania požiadaviek na psychologické a špeciálno-pedagogické vyšetrenie je najneskôr do 31.5. daného školského roka. Požiadavky zaslané po tomto termíne môžu byť kompletne vybavené až v budúcom školskom roku.*

**Logopedická diagnostika a poradenstvo**

1. Komplexná diagnostika ako východisko hľadania vhodných foriem pre vzdelávanie a výchovu žiakov s narušenou komunikačnou schopnosťou

**Špeciálno-pedagogická reedukácia cielená na žiakov:**

1. s nerovnomerným a zaostávajúcim vývinom
2. vývinovými poruchami učenia
3. s poruchami aktivity a pozornosti
4. zo sociálne znevýhodneného prostredia
5. žiakov s rôznym stupňom zdravotného postihnutia

# Skupinové preventívne aktivity pre žiakov

# *Pozn.: Vzhľadom na transformáciu poradenského systému a úrovne podpory pre žiakov, prosíme základné aj stredné školy okresu Prievidza, aby pri plánovaní preventívnych aktivít na svojich školách zohľadnili počet vypísaných Žiadostí o poskytnutie služieb z Ponukového listu. CPP prichádza do školy až v čase, keď je 1. a 2. úroveň podpory zo strany školy a školského podporného tímu nedostačujúca.*

**A. BESEDY**

Majú informačný charakter, uskutočňujú sa jednorazovo, ich cieľom je oboznámenie sa s témou a informovanie o pozitívnych a negatívnych vplyvoch. Nemajú efekt na zmenu správania.

***Rozsah: 1 x 90 minút (jedno stretnutie v priebehu dvoch vyučovacích hodín)***

***Témy:***

* Zdravý životný štýl
* Výchova k manželstvu a rodičovstvu/Sexuálna výchova
* Profesijné zameranie, voľba SŠ/kariérové poradenstvo/
* Agresivita a šikana
* Komunikácia a rešpekt
* Empatia a asertivita
* Prevencia užívania škodlivých návykových látok
* Duševné zdravie
* Poruchy príjmu potravy
* Prevencia obchodovania s ľuďmi
* Predchádzame segregácii a intolerancii
* Iné – podľa aktuálnych potrieb školy/triedy a dohody s CPP

1. **PRÁCA SO SKUPINOU a SOCIÁLNO - PSYCHOLOGICKÝ VÝCVIK**

Ide o skupinovú aktivituzážitkovou formou, stretnutia sú zamerané na sebapoznávanie, sebarozvíjanie, na budovanie vlastných postojov a názorov, na zlepšenie sociálnej klímy v kolektíve, lepšie poznanie druhých ľudí, na zlepšenie schopnosti riešenia konfliktov, motivovanie k preberaniu zodpovednosti za svoje činy.

Opakujúca sa aktivita, minimálne 3 x 90 minút (počet stretnutí podľa individuálnej dohody s triednym učiteľom, podľa potrieb skupiny).

***Rozsah: 3 x 90 minút (minimálne 3 stretnutia v trvaní dvoch vyučovacích hodín)***

***Požiadavky na zabezpečenie zo strany školy:*** písomný **informovaný súhlas zákonného zástupcu** žiaka/študenta so skupinovými aktivitami <https://www.cpppap-pd.sk/inpage/tlaciva-a-dokumenty/>, zoznam žiakov (meno, priezvisko, rodné číslo, adresa trvalého bydliska), miestnosť/trieda, kde sa dá sedieť v kruhu. Veľmi pozitívne vplýva aj **prítomnosť triedneho učiteľa**, prípadne školského psychológa.

1. **PREVENTÍVNE PROGRAMY**

* **Cesta k emocionálnej zrelosti**

***Forma realizácie:*** *skupinová*

***Veková kategória:*** *12- 15 rokov*

***Rozsah realizácie:*** *10 tém (počet stretnutí podľa dohody)*

***Popis programu:***PP s cvičeniami a modelovými situáciami prispieva k postupnému uvedomovaniu si seba samého (sebauvedomeniu) a v nadväznosti na to ku skupinovému prežívaniu najpodstatnejších znakov emocionálnej zrelosti.

* **Kozmo a jeho dobrodružstvá**

***Forma realizácie*:** *skupinová*

***Veková kategória:*** *4-7 rokov*

***Rozsah realizácie:*** *10 modulov (počet stretnutí podľa dohody)*

***Popis programu:*** *PP* Kozmo a jeho kamaráti vedie deti hravým spôsobom k empatii, vzájomnej spolupráci a rozvíja ich emocionálnu inteligenciu. Je budovaný na filozofii nenásilnej komunikácie, ktorá nikomu neubližuje, neškatuľkuje a nikoho nestavia do role obete ani agresora. Cez postavičku kozmonauta Kozma sa deti učia rozpoznávať nevhodné správanie, aby z nich mohli vyrásť dobrí pozemšťania, ktorí sa neposmievajú slabším, nenadávajú si, vedia sa zastať kamarátov a podeliť sa.

Ide o pôvodný slovenský preventívny program, ktorého autorom je Centrum Slniečko n. o.

* **Vieme že**

***Forma realizácie*:** *skupinová*

***Veková kategória:*** *13-17 rokov*

***Rozsah realizácie:*** *5 – 10 stretnutí podľa potreby (minimálne 5 krát 90 minút)*

***Popis programu:***PP boja proti zlu, násiliu, závislostiam, predsudkom, rasizmu a neproduktívnemu spôsobu života

* **Druhý krok**

***Forma realizácie*:** *skupinová*

***Veková kategória:*** *1.-3. ročník ZŠ*

***Rozsah realizácie:*** *podľa potreby a veku detí (možnosť 10 stretnutí)*

***Popis programu:***PP je zameraný na 3 hlavné okruhy: nácvik empatie, ovládanie impulzívnosti a riešenia problémov a zvládanie hnevu. V rámci empatie sa žiaci učia rozpoznávať svoje emócie a emócie druhých ľudí. V druhej časti sa učia svoje emócie ovládať (napr. impulzívnosť, agresivitu) a v neposlednom rade ako zvládať hnev bez toho, aby ubližovali okoliu.

* **Zippyho kamaráti**

***Forma realizácie:*** *skupinová*

***Veková kategória:*** *5 – 7 rokov*

***Rozsah realizácie:*** *podľa potreby a veku detí (možnosť realizácie počas celého školského roku, 24 lekcií)*

***Popis programu:***Program Zippyho kamaráti pozostáva zo šiestich modulov, každý modul má svoj vlastný príbeh. Zippy je lúčny koník a kamaráti sa so skupinou chlapcov a dievčat. Príbehy ukazujú, ako hlavné postavy čelia problémom, ktoré sú známe malým deťom – kamarátstvo, strata kamarátov, šikana, riešenie zmeny a straty, aj ako začať znovu. Každý príbeh je ilustrovaný farebnými obrázkami a spestrený aktivitami, ako je kreslenie, hranie rolí a rôzne iné hry. Celý program bol špeciálne navrhnutý pre päť až sedemročné deti. Prev. program je zameraný na rozvoj sociálnych zručností.

* **Kamaráti Jabĺčka**

***Forma realizácie:*** *skupinová*

***Veková kategória:*** *8 – 10 rokov*

***Rozsah realizácie:*** *podľa potreby a veku detí (možnosť realizácie počas celého školského roku, 24 lekcií)*

***Popis programu:*** Ide o voľné pokračovanie programu Zippyho kamaráti. Je určený pre deti vo veku 8-10 rokov a pomáha deťom upevniť nadobudnuté vedomosti.

* **Prevencia šikanovania na I. stupni ZŠ**

***Forma realizácie*:** *skupinová*

***Veková kategória:*** *1.-4. ročník ZŠ*

***Rozsah realizácie:*** *podľa potreby najmenej 3 stretnutia ( 3 x 90 minút)*

***Popis programu:*** PP je špeciálnym programom vytvoreným OZ CPP pre skupinu detí v triede, kde sa už isté znaky šikanovania prejavujú

* **Prevencia šikanovania na II. stupni**

***Forma realizácie*:** *skupinová*

***Veková kategória:*** *5.-9. ročník ZŠ*

***Rozsah realizácie:*** *podľa potreby najmenej 3 stretnutia ( 3 x 90 minút)*

***Popis programu:*** PP je špeciálnym programom vytvoreným OZ CPP pre skupinu detí v triede, kde sa už isté znaky šikanovania prejavujú

* **Program zlepšenia sociálnej klímy v triednom kolektíve**

***Forma realizácie*:** *skupinová*

***Veková kategória:*** *10 - 18 rokov*

***Rozsah realizácie:*** *podľa potreby najmenej 3 stretnutia ( 3 x 90 minút)*

***Popis programu:*** PP predstavuje súbor viacerých stretnutí so zážitkovými aktivitami, ktorých cieľom je zlepšenie sociálnej klímy v triede. Realizuje sa v triedach , kde sa už vyskytli problémy (napr. výrazne hlučná trieda, nespolupracujúca trieda, časté konflikty medzi

žiakmi...)

* **Program riešenia konfliktných sociálno – patologických javov v triednom kolektíve**

***Forma realizácie*:** *skupinová*

***Veková kategória:*** *5.-9. ročník ZŠ*

***Rozsah realizácie:*** *podľa potreby najmenej 3 stretnutia (3 krát 90 minút)*

***Popis programu:***je špecifickým programom, ktorý vytvára priestor na prácu s konfliktmi, s agresívnym reagovaním a s udržaním pozornosti v prípade, keď je spúšťačom nežiadúceho správania skupina detí.

* **Preventívny program zameraný na zdravý životný štýl a primárnu prevenciu pred drogovými závislosťami**

***Forma realizácie:*** *skupinová*

***Veková kategória:*** *2. – 3. ročník ZŠ*

***Rozsah realizácie:*** *podľa potreby najmenej 5 stretnutí ( 5 x po 90 minút)*

***Popis programu:*** Cieľom programu je prezentovať výchovu k zdravému životnému štýlu prostredníctvom edukačných aktivít, čím sa vytvára priestor pre poznávanie samého seba a svojich potrieb (čo je pre telo vhodné a čo nie), získavanie poznatkov o zdravom životnom štýle, podporovanie a rozvíjanie vhodných hodnôt a postojov zdravého spôsobu života, podporovanie ochrany svojho zdravia a zdravia iných, taktiež získanie základných poznatkov o drogách a ochrane pred ich vplyvom, riešenie modelových situácií ohrozujúcich zdravie a v neposlednom rade prostredníctvom zážitkovej činnosti rozvíjať osobnosť dieťaťa

* **Preventívny program zameraný na rizikové správanie dospievajúcich vo vzťahu k sebaponímaniu a body imidžu**

***Forma realizácie:*** *skupinová*

***Veková kategória:*** *7. – 9. ročník ZŠ, pre 1. a 2. ročník SŠ*

***Rozsah realizácie:*** *podľa potreby najmenej 4 stretnutia ( 4 x po 90 minút)*

***Popis programu:*** Prostredníctvom preventívneho programu je možné sebaskúsenosťou a edukatívnou formou pozitívne vplývať na budovanie zdravého sebaobrazu účastníkov a pozitívneho vnímania svojho tela. Ďalším cieľom je podpora kritického myslenia, čo podporí dospievajúcich byť viac kritickí voči tým aspektom, ktoré môžu negatívne vplývať na ich sebaponímanie a body imidž.

* **Adaptačno-preventívny program zameraný na predchádzanie šikanovaniu *„Sme spolu a spolu sa akceptujeme“***

***Forma realizácie:*** *skupinová*

***Veková kategória:*** *5. – 7. ročník ZŠ*

***Rozsah realizácie:*** *podľa potreby najmenej 5 stretnutí ( 5 x po 90 minút)*

***Popis programu:***Hlavnou myšlienkou preventívneho programu je definovať ubližovanie, vymenovať jednotlivé znaky ubližovania/šikanovania, poznať možnosti ochrany proti šikanovaniu, prevziať zodpovednosť za svoje správanie a vedieť vyjadriť svoj postoj k šikanovaniu.

* **Program podľa aktuálnej potreby, požiadavky školy, „šitý“ priamo na danú skupinu**

***Forma realizácie*:** *skupinová*

***Veková kategória:*** *6 - 17 rokov*

***Rozsah realizácie:*** *podľa potreby najmenej 3 stretnutia ( 3 krát 90 minút)*Uvedené programy majú dva pôsobiace faktory:

*Univerzálny –* pôsobiaci v smere posilňovania vlastných osobnostných kapacít,

*Špecifický –* pôsobiaci v smere posilňovania kognitívno – behaviorálnych stratégii v oblastiach, na ktoré je program zameraný.

* **Program prevencie porúch príjmu potravy**

***Forma realizácie*:** *skupinová*

***Veková kategória:*** *6. – 9. roč. ZŠ, 1-2 roč. SŠ,* ***odporúčame až od 8. ročníka***

***Rozsah realizácie:*** *7 stretnutí ( rozsah jedného stretnutia je 100 minút)*

***Popis programu:***Je metodologicky postavený na komplexnom, holistickom uchopení problematiky porúch príjmu potravy. Päť zo stretnutí je tematicky zameraných na moduly práce so žiakmi a žiačkami a 2 stretnutia slúžia na otvorenie, uzatvorenie programu a jeho evalváciu.

**Sociálno-pedagogická diagnostika, poradenstvo a intervencia**

1. pri optimalizácií sociálnych vzťahov v triednom kolektíve
2. žiakom ohrozeným sociálno-patologickými javmi
3. pre žiakov zo sociálne znevýhodneného prostredia
4. realizácia prieskumov v oblasti sociálnej patológie.

**Kariérové poradenstvo**

1. Skríning profesijných preferencií žiakov za účelom identifikácie žiakov s ťažkosťami v rozhodovaní pri voľbe štúdia a povolania,
2. Individuálna alebo skupinová forma diagnostickej činnosti, informačnej a konzultačnej činnosti a poradenstvo v oblasti kariérového vývinu (profesijnej orientácie a vývinu):

o pre nerozhodných a profesijne nevyhranených žiakov,

o pre žiakov potrebujúcich uistiť sa o správnosti svojej kariérovej voľby,

1. Podpora a spolupráca s kariérovým tímom ZŠ – pracovné stretnutia, konzultácie, supervízie pre kariérových poradcov.

* **Preventívny program kariérového poradenstva „Nájdi svoju cestu za kariérou“**

***Forma realizácie*:** *skupinová*

***Veková kategória:*** *6. - 9. roč. ZŠ*

***Rozsah realizácie:*** *3 stretnutia (podľa dohody a potreby danej skupiny žiakov)*

***Popis programu:***V duchu inkluzívneho prístupu zahajujúceho proces výberu svojej kariérovej/profesijnej cesty preventívny program umožňuje žiakom s rôznymi (aj špeciálnymi výchovno-vzdelávacími) potrebami získavať a objavovať zručnosti, ktoré sú pre jednotlivé vývinové štádiá dôležité, a to najmä z toho dôvodu, aby si jednotlivec dokázal vytvoriť svoj zmysluplný študijný a pracovný život. Uvedené zručnosti si žiaci osvojujú predovšetkým v štádiách sebaexplorácie, kariérovej explorácie a riadenia a plánovania svojej profesijnej cesty aj prostredníctvom zážitkových aktivít.

***Pozn.:*** *realizácia preventívneho programu kariérového poradenstva pre základné školy je vhodná ešte* ***pred*** *realizáciou samotného* ***PROFORIENT-u v 8. ročníku.***

*Preventívny program kariérového poradenstva - v školách - s kariérovým poradcom je realizovaný na princípe metodického vedenia pedagogického zamestnanca našim odborným zamestnancom.*

* **Test batérie kariérového poradenstva (BKP test, PhDr. Klubert, PhD.)**

***Forma realizácie*:** *individuálna*

***Veková kategória:*** *8. – 9. ročník ZŠ, SŠ*

***Rozsah realizácie:*** *1,5 hodiny (podľa potreby daného žiaka)*

***Popis testu:***Ide o test kariérového poradenstva pozostávajúci z dvoch častí. Prvá časť testu je zameraná na logické a matematické úlohy, priestorovú orientáciu a slovnú zásobu. Druhá časť testu je zameraná na emocionálne prežívanie žiaka, jeho preferencie v oblastí kariérovej cesty so zameraním na tzv. narušenia (prekážky v plánovaní kariérovej a profesijnej cesty). Je vhodný pre všetkých žiakov, vhodný aj pre žiakov so špeciálnymi výchovno-vzdelávacími potrebami.

***Pozn.:*** *Test batérie kariérového poradenstva realizujeme s vyselektovanými žiakmi* ***po realizácii*** *preventívneho programu kariérového poradenstva, testovania PROFORIENT-u, alebo podľa dohody so školou a zákonným zástupcom žiaka.*

* **Kluby kariérového poradenstva**

***Forma realizácie:*** *skupinová v Zasadačke CPP (1. poschodie)*

***Veková kategória:*** *primárne žiaci 8. ročníka*

***Rozsah realizácie:*** *od 14:30 – 17:00 hod. /15:00 – 16:30 priama činnosť so žiakmi; 14:30 – 15:00 a 16:30 – 17:00 individuálne konzultácie podľa potreby/*

***Termíny realizácie:*** *od januára daného šk. roku vždy v štvrtok po dohode s p. Katrenčíkovou*

***Popis Klubov kariérového poradenstva:* skupinová práca** so žiakmi (**prednostne 8. ročníka**) prostredníctvom zážitkových aktivít, spoločnej diskusie, práce s pracovnými listami a práce s terapeutickými kartami (JOBBKORT, Svetom hodnôt, Silné stránky). Maximálny počet žiakov na jednom stretnutí je **25**. Účasť je **dobrovoľná**.

Kluby kariérového poradenstva sú ponúkané primárne tým školám, ktoré poskytli údaje o žiakoch v procese kariérovej výchovy a kariérového poradenstva na začiatku 8. ročníka daného školského roka, a zároveň s realizáciou kariérového poradenstva **súhlasia aj ich zákonní zástupcovia**.

Tie školy, v ktorých sa nachádza **minimálne 5 žiakov, ktorí nie sú rozhodnutí o výbere strednej školy**, sa vopred dohodnú (osobne/mailom/telefonicky) s kariérovou poradkyňou CPP p. **Barborou Katrenčíkovou** na termíne, v ktorom majú záujem o Klub kariérového poradenstva. **Tzn.** ***na jednom stretnutí Klubu kariérového poradenstva budú len žiaci z jednej školy.***

Školy, ktoré majú **menej ako 5 nerozhodnutých žiakov**, môžu ponúknuť zákonným zástupcom žiakov kontakt na kariérovú poradkyňu CPP, ktorá si s nimi následne dohodne individuálne stretnutia v rámci kariérového poradenstva v CPP. **(Tel.: 046/ 5199 523)**

Ak sa na danej škole **nachádza kariérový poradca**, jeho prítomnosť na daných stretnutiach je **veľmi vítaná**, nakoľko **bude zapojený do spoločných aktivít so žiakmi, a následne bude v stretnutiach pokračovať vo vlastnej réžii**. Ak sa na danej škole kariérový poradca **nenachádza**, celý priebeh stretnutí bude **individuálne prekonzultovaný** s výchovným poradcom, triednym učiteľom alebo iným pedagogickým či odborným zamestnancom školy.

***Pozn.:*** *V prípade ak má škola záujem o realizáciu skupinového stretnutia v rámci kariérového poradenstva vo* ***vlastných priestoroch****, postupuje tak, že vypíše*[***Žiadosť o poskytnutie služby***](https://www.cpppap-pd.sk/subor/ziadost-z-ponukoveho-listu-23-24/)*(preventívny program alebo beseda) z Ponukového listu CPP a mailom ju odošle na mailovú adresu:*[*katrencikova@cpppap-pd.sk*](mailto:katrencikova@cpppap-pd.sk)

*Na Kluby kariérového poradenstva sa Žiadosť o poskytnutie služby N E V Y P I S U J E!*

**Skupinová krízová intervencia v školách**

1. Práca s kolektívom triedy a pedagógmi v prípade krízy – prírodná katastrofa, automobilová nehoda, choroba, únos, útok, zabitie, smrť;
2. Práca s kolektívom triedy a pedagógmi v prípade samovražedného zámeru a pri samovražednom pokuse.

**Ďalšia odborná činnosť**

* poradenská, metodická a informačná pomoc pre pedagógov a rodičov v oblasti výchovy a vzdelávania, realizácia prednášok, seminárov/webinárov a workshopov na témy/okruhy: o psychologické a špeciálno-pedagogické vyšetrenia – vysvetlenie jednotlivých odborných termínov, správy z vyšetrení, postupy práce s takýmito žiakmi, IVP, hodnotenie a klasifikácia,
  + výchova a vzdelávanie žiakov s vývinovými poruchami učenia, s poruchami aktivity a pozornosti a s poruchami správania,
  + výchova a vzdelávanie detí a žiakov zo sociálne znevýhodneného prostredia, o univerzálna a selektívna prevencia sociálnej patológie a iné podľa požiadaviek škôl,
  + poskytovanie odborných služieb v oblasti prevencie a prípadnej intervencie v prípadoch násilia na deťoch a syndrómu CAN.
* účasť na konziliárnych stretnutiach, rodičovských združeniach podľa konkrétnych požiadaviek jednotlivých škôl (diskusné príspevky a metodické usmernenia týkajúce sa psychologickej, špeciálno-pedagogickej a sociálno-pedagogickej tematiky).
* metodická pomoc a podpora pre vedenie školy, triednych učiteľov a členov školských podporných tímov – školských psychológov, sociálnych pedagógov, školských špeciálnych pedagógov, výchovných poradcov, kariérových poradcov, školských koordinátorov vo výchove a vzdelávaní.